Nr. L 246/76 De Europæiske Fællesskabers Tidende 30. 8. 86 KOMMISSIONENS FORORDNING (EØF) Nr. 2708/86 af 28. august 1986 om fastsættelse af den faktiske produktion af ikke-egreneret bomuld i produktionsåret 1985/86 samt den procentdel af støtten, som medlemsstaterne skal udbetale for produktionsåret 1986/87 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Grækenlands tiltrædelse, særlig protokol nr. 4 vedrørende bomuld, ændret ved protokol nr. 14 i akten vedrørende Spaniens og Portugals tiltrædelse, under henvisning til Rådets forordning (EØF) nr. 2169/81 af 27. juli 1981 om fastsættelse af almindelige regler for støtteordningen vedrørende bomuld (!), ændret ved forord- ning (EØF) nr. 1976/85 (?), særlig artikel 7 og 8, og ud fra følgende betragtninger : I artikel 7 i forordning (FØF) nr. 2169/81 er det fastsat, at den faktiske produktion i det enkelte produktionsår bestemmes hvert år, idet der bl.a. tages hensyn til de mængder, for hvilke der er ansøgt om støtte ; anvendelsen af dette kriterium bevirker, at den faktiske produktion for produktionsåret 1985/86 fastsættes på nedennævnte niveau ; i artikel 8 i samme forordning er det fastsat, at for hvert høstår under hensyn til den forventede høst bestemmes den procentdel af støtten, som medlemsstaterne skal udbetale efter egreneringen af bomulden, sålænge den faktiske produktion ikke er bestemt ; under hensyn til den forventede høst i de pågældende høstår bør denne procentdel fastsættes på nedennævnte niveau ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Hør og Hamp — UDSTEDT FØLGENDE FORORDNING : Artikel 1 For høståret 1985/86 fastsættes den effektive produktion af ikke-egreneret bomuld i medlemsstaterne i Fælles- skabet i dets sammensætning pr. 31. december 1985 til $61 555 tons. Artikel 2 For høståret 1986/87 fastsættes den procentdel af støtten, som medlemsstaterne skal udbetale efter egreneringen af bomulden, sålænge den faktiske produktion ikke er bestemt, til 88. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. august 1986. ()) EFT nr. L: 211 af 31. 7. 1981, s. 2. (?) EFT nr. L 186 af 19. 7. 1985, s. 1. På Kommissionens vegne Frans ANDRIESSEN Næstformand